
Центар за молекуларне науке о храни

Извештај за 2014 годину

1. Увод и најважнији резултати 2014. године 

Центар за молекуларне науке о храни Хемијског факултета, Универзитета у Београду је акредитован [image: ]11. априла 2014. године одлуком Одбора за акредитацију научно-истраживачких организација Министарства просвете, науке и технолошког развоја Републике Србије.  Током 2014. Године Центар није добио финансијску подршку Министарства и све активности Центра су биле финансиране из сопствених средстава.
Научници Центра су по својој научној проблематици и приступу истраживању хране груписани у пет тимова:
1. Тим за протеомику
2. Тим за молекуларну биотехнологију
3. Тим за ензимологију хране
4. Тим за биотехнологију хране
5. Тим за аналитику хране
Укупно 30 истраживача и сарадника Центра, од којих 7 стално-запослених редовних професора Хемијског факултета, је током 2014. године постигло врхунске резултате у области молекуларних наука о храни, од којих посебно треба истаћи следеће успехе сарадника Центра:

1. Изашло је прво издање књиге (код познатог међународног издавача Springer): Food Allergens: Biochemistry and Molecular Nutrition, аутора Тање Ћирковић Величковић и Марије Гавровић-Јанкуловић.
2. Сарадници центра Марија Гавровић-Јанкуловић, Милица Поповић и Милица Гроздановић су објавили поглавље у књизи (код познатог међународног издавача Nova Science Publishers): Design and cloning strategies of recombinant allergens for diagnosis and specific immunotherapy. Advances in Genetics Research. 
3. Сарадник Центра проф. Марија Гавровић-Јанкуловић је ко-аутор поглавња у књизи (код познатог међународног издавача Springer): Dinamycs of uninhibited and covalently inhibited cystein protease on non-physiological pH. High-Performance computing infrastructure for South East Europe’s research communities, modeling and optimization in science and technologies. Springer International Publishing.  
4. Сарадници Центра су публиковали укупно 60 публикација током 2014. године, у часописима, од којих 33 у часописима категорије М21, 14 у мећународним часописима категорије М22 и 13 у часописима категорије М23.
5. За период 2014-2015. година, одобрено је финансирање билатералног пројекта „Одређивање одабраних фитохемикалија у храни“ у реализацији Центра и Националног института за хемију у Љубљани, а под руководством проф. др. Душанке Милојковић-Опсеница.
6. Центар реализује 1 национални ИИИ пројекат, 6 ОИ пројеката, учествује у реализацији 3 иновациона пројекта, 3 COST програма, три пројекта билатералне сарадње и реализује сарадњу са две мећународне компаније, у области протеомике алергена хране и дизајнa нових препарата за терапију алергијских обољења.
7. Током 2014. године потписани су нови угорови о сарадњи Центра са Националним Институтом за Хемију у Љубљани, Универзитетом у Милану, Институтом за Медицинска истраживања и заштиту здравља у Загребу, за област аналитике хране и развоја нових аналитичких поступака за утврђивање аутентичности хране.
8. Сарадници Центра су током 2014. године одржали два пленарна предавања и два предавања по позиву на међународним научним скуповима. Колега Душан Величковић одржао је предавање по позиву у новембру 2014. године  на 2nd Agreen Skills Annual Meeting-у,  под насловом „Implementation of MALDI mass spectrometry imaging in plant polymers mapping“, Тулуз, Француска, на позив Agreen Skills фондације.
9. Два млада сарадника Центра, студенти докторских студија, Данијела Апостоловић и Маја Крстић, добитнице су грантова Европског удружења за алергологију и клиничку имонологију (за 2014. и 2015. годину), за рад на истраживачким пројектима из области нових алергија на храну – алергије на црвено месо на Каролинска Институту у Стокхолму, Шведска. Ови пројекти се реализују у сарадњи са лабораторијом за протеомику Центра за молекуларне науке о храни и трајаће по годину дана.
10. Центар је током 2014. године организовао напредну школу масене спектрометрије са међународним учешћем. Школу је похађало више од 50 учесника, студената и младих истраживача, из Србије и земаља у ближем окружењу - Хрватске, Словеније и Македоније.


2. Пројекти Центра


COST Програми
Improving Health Properties of Food by Sharing Our Knowledge on the Digestive Process (INFOGEST)   (COST Action FA 1005), члан Управног Одбора проф. др Тања Ћирковић Величковић.
Multivalentni glikosistemi za nano-nauke - MultiGlikoNano   (COST Action CM1102)
projekat finansira: Evropska Unija (Brisel, Belgija), члан Управног Одбора проф. др Марија Гавровић-Јанкуловић.
Improving Allergy Risk Assessment Strategy for new food proteins (ImpARAS)  (COST Action FA 1402), члан Управног Одбора проф. др Тања Ћирковић Величковић.
Сарадња са привредом у ЕУ:
Сарадња са француском компанијом DBV Technologies, у области протеомике алергена хране и дизајнa нових препарата за терапију алергијских обољења, потписан Уговор о сарадњи.
Сарадња са холандском компанијом Hal-Allergy, у области протеомике алергена хране и дизајнa нових препарата за терапију алергијксих обољења, потписан Уговор о сарадњи.
Сарадња са истраживачким институцијама у иностранству:
Потписани уговори о сарадњи са Медицинским Универзитетом у Бечу, Националним Институтом за Хемију у Љубљани, Универзитетом у Милану, Институтом за Медицинска истраживања и заштиту здравља у Загребу, Медицинским факултетом Универзитета у Ријеци.

Билатерални пројекти и други међународни пројекти
Одређивање одабраних фитохемикалија у храни (451-03-3095/2014-09/14), руководилац билатералног пројекта са Словенијом, проф. др Душанка Милојковић-Опсеница

Production and application of α-amylases from soil Bacillus strains   (CRP/YUG11-02), учесник билатералног пројекта са Шпанијом, проф. др Зоран Вујчић
OCUVAC projekat bilateralni Hemijskog fakulteta (laboratorije za proteomiku) i Medicinskog univerziteta u Beču (Laura Bassi center of expertise), na projektu OCUVAC.  Руководилац проф. др Тања Ћирковић Величковић.

Пројекти финансирани од Министарства просвете, науке и технолошког развоја Републике Србије 

Симултана биоремедијација и соилификација деградираних простора, за очување природних ресурса биолошких активних супстанци и развој и производњу биоматеријала и дијететских производа., ИИИ 43004, Руководилац проф. др Мирослав Врвић, редовни професор.

Пројекат основних истраживања ОН 173017, Испитивања односа структура-функција у ћелијском зиду биљака и измене структуре зида ензимским инжењерингом (др Радивоје Продановић је ангажован на пројекту са 4 месеца)
Пројекат интегрисаних интердисциплинарних истраживања ИИИ46010, Развој нових инкапсулационих и ензимских технологија за производњу биокатализатора и биолошки активних компонената хране у циљу повећања њене конкурентности, квалитета и безбедности (др Душан Величковић је ангажован на пројекту са 4 месеца) 

Алергени, антитела, ензими и мали физиолошки значајни молекули: дизајн, структура, функција и значај, ОИ 172049, Руководилац проф. др Марија Гавровић-Јанкуловић.

Молекулске особине и модификације неких респираторних алергена и алегена хране, ОИ 172024, Руководилац проф. др Тања Ћирковић Величковић.

Корелација структуре и особина природних и синтетичких молекула и њихових комплекса са металима, ОИ172017, Руководилац проф. др Живослав Тешић.

Производња, изоловање и карактеризација ензима и малих молекула и њихова примена у раствореном и имобилизованом облику у биотехнологији хране биогоривима и заштити животне средине. ОИ172048, Руководилац проф. др Зоран Вујчић.

Примена унапређених оксидационих процеса и наноструктурисаних оксидних материјала за уклањање загађивача из животне средине, развој и оптимизација инструменталних техника за праћење ефикасности, ОИ172030, Руководилац в. проф. др Драган Манојловић.

Имуномодулаторни ефекти ксенобиотика и биотичких фактора животне средине на популације мишоликих глодара, ОИ173039, учесници пројекта др Драгана Станић-Вучинић, Марија Стојадиновић, Јана Огњеновић.

Иновациони пројекти
У сарадњи са Иновационим Центром Хемијског факултета у Београду, Центар реализује три иновациона пројекта из области молекуларних наука о храни:
1. Developing of analytical methods for establishing of Serbian honey authenticity. Руководилац пројекта проф. Душанка Милојковић-Опсеница.
2. Enzymatic synthesis of lipid soluble antioxidants. Руководилац пројекта др. Ненад Милосавић
3. Developing of analytical methods for establishing of Serbian wine authenticity. Руководилац пројекта др. Маја Натић
 

3. Публиковани радови у међународним часописима, уводна предавања и остале значајне публикације

Istaknute monografije međunarodnog značaja (M11)

1. Tanja Cirkovic Velickovic, Marija Gavrovic-Jankulovic. Food allergens: Biochemistry and molecular nutrition. Springer ISBN 978-1-4939-0840-0
Poglavlje u publikaciji M12 (M14)
1. Milica Grozdanović, Milica Popović, Marija Gavrović-Jankulović. Design and cloning strategies of recombinant allergens for diagnosis and specific immunotherapy. Advances in Genetics Research. Nova Science Publishers, 2014. ISBN:978-1-62948-745-8
2. Branko Drakulić, Marija Gavrović-Jankulović. Dinamycs of uninhibited and covalently inhibited cystein protease on non-physiological pH. High-Performance computing infrastructure for South East Europe’s research communities, modeling and optimization in science and technologies. Springer International Publishing. ISBN: 978-3-319-01519-4, 2014

Radovi u vrhunskim međunarodnim časopisima (M21)
1. Avdalović, J, Beškoski, V., Gojgić-Cvijović,G., Mattinen, M., Stojanović, M., Zildžović, S., Vrvić, M.  Microbial solubilisation of phosphorus from phosphate rock by iron-oxidizing Acidithiobacillus sp. B2, Minerals Engineering (2015), DOI:10.1016/j.mineng.2014.12.010
2. Pesic, M., Barac, M., Stanojevic, S., Vrvic, M. Effect of pH on heat-induced casein-whey protein interactions: A comparison between caprine milk and bovine milk. International Dairy Journal 39, 2014, 178-183. 
3. Kozarski, M., Klaus, A., Jakovljević, D., Todorović, N., Nikšić, M., Vrvić, M., van Griensven, J. Dietary polysaccharide extracts of Agaricus brasiliensis fruiting bodies:chemical characterization and bioactivities at different levels of purification. Food Research International 64, 2014, 53–64.
4. Miletić, S., Spasić, S., Avdalović, J., Beškoski, V., Ilić, M., Gojgić-Cvijović, G., Vrvić, M. The effect of humic acids on zymogenous microbial consortia growth. Clean – Soil Air Water 42, 9, 2014, 1280-1283.
5. Ostafe, R., Prodanovic, R., Ung, W.L., Weitz, L.A., Fischer, R. A high-throughput cellulase screening system based on droplet microfluidics. Biomicrofluidics, 8,041102, 2014.
6. Ostafe, R., Prodanovic, R., Nazor, J., Fischer, R. Ultra-High-Throughput Screening Method using Fluorescence Activated Cell Sorting for the Directed Evolution of Glucose Oxidase,.Chemistry & Biology, 21, 2014,414-421.
7. Prokopijevic, M., Prodanovic, O., Spasojevic, D., Stojanovic, Z., Radotic, K., Prodanovic, R. Soybean hull peroxidase immobilization on macroporous glycidyl methacrylates with different surface characteristics. Bioprocess and Biosystem Engineering, 37, 5, 2014, 799-804.
8. Cavic, M., Grozdanovic, M.M., Bajic, A., Jankovic, R., Andjus, P.R., Gavrovic-Jankulovic, M. The effect of kiwifruit (Actinidia deliciosa) cysteine protease actinidin on the occludin tight junction network in T84 intestinal epithelial cells. Food and Chemical Toxicology 72, 2014, 61-68. 
9. Grozdanovic, M., Ostojic, S., Aleksic, I., Andjelkovic, U., Petersen, A., Gavrovic-Jankulovic, M. Active actinidin retains function upon gastro-intestinal digestion and is more thermostable than the E-64-inhibited counterpart. Journal of the Science of Food and Agriculture 94, 14, 2014, 3046-3052.
10. Prokopovic, V., Popovic, M., Andjelkovic, U., Marsavelski, A., Raskovic, B., Gavrovic-Jankulovic, M., Polovic, N. Isolation, biochemical characterization and anti-bacterial activity of BPIFA2 protein. Archives of Oral Biology 59, 2014, 302-309.
11. Anđelković, U., Vujčić, Z., Milutinović Nikolić, A., Jović Jovičić, N., Banković, P., Bajt, T., Mojović, Z., Jovanović, D.  Efficient stabilization of Saccharomyces cerevisiae external invertase by immobilisation on modified beidellite nanoclays. Food Chemistry, 168, 2014, 262 – 269.
12. Pešić, M., Božić, N., López, C., Lončar, N., Álvaro, G., Vujčić, Z. Chemical modification of chloroperoxidase for enhanced stability and activity. Process Biochemistry, 49, 9, 2014, 1472 – 1479.
13. Ćilerdžić, J., Stajić, M., Vukojević, J., Lončar, N. Intraspecific diversity in the production and characterization of laccase within Ganoderma lucidum. BioResources, 9, 3, 2014, 5577 – 5587.
14. Pavićević, I., Jovanović, V., Takić, M., Penezić-Romanjuk, A., Aćimović, J., Mandić, Lj. Fatty acids binding to human serum albumin: changes of reactivity and glycation level of Cysteine-34 free thiol group with methylglyoxal. Chemico-Biological Interactions, 224, 2014, 42–50. 
15. Vitorović-Todorović, M., Koukoulitsa, C., Juranić, I., Mandić, Lj., Drakulić, B. Structural modifications of 4-aryl-4-oxo-2-aminylbutyramides and their acetyl- and butyrylcholinesterase inhibitory activity. Investigation of AChE-ligand interactions by docking calculations and molecular dynamics simulations. European Journal of Medicinal Chemistry, 81, 2014, 158-175. 
16. Stojadinovic, M., Pieters, R., Smit, J., Cirkovic Velickovic, T. Cross-linking of β-lactoglobulin enhances allergic sensitization through changes in cellular uptake and processing. Toxicological Sciences, 140, 2014, 224-235.
17. Radosavljevic, J., Nordlund, E., Mihajlovic, L., Krstic, M., Bohn, T., Buchert, J., Cirkovic Velickovic, T., Smit, J. Sensitizing potential of enzymatically cross-linked peanut proteins in a mouse model of peanut allergy. Molecular Nutrition and Food Research, 58, 2014, 635-646.
18. Ognjenović, J., Stojadinović, M., Milčić, M., Apostolović, D., Vesić, J., Stambolić, I., Atanasković-Marković, M., Simonović, M., Cirkovic Velickovic, T. Interactions of epigallo-catechin 3-gallate and ovalbumin, the major allergen of egg white. Food Chemistry, 164, 2014, 36-43. 
19. Krstic, M., Stojadinovic, M., Smiljanic, K., Stanic-Vucinic, D., Cirkovic Velickovic, T. The anti-cancer activity of green tea, coffee and cocoa extracts on human cervical adenocarcinoma HeLa cells depends on both pro-oxidant and anti-proliferative activities of polyphenols. RSC Advances, 5, 2014,3260-3268.
20. Apostolovic, D., Tran, T. A. T., Hamsten, C., Starkhammar, M., Cirkovic Velickovic, T., Van Hage, M. Immunoproteomics of processed beef proteins reveal novel galactose-α-1,3-galactose-containing allergens. Allergy: European Journal of Allergy and Clinical Immunology, 69, 2014, 1308-1315.
21. Milisavljević, A., Stojanović, M., Carević, M,, Mihailović, M., Veličković, D., Milosavić, N., Bezbradica, D. Lipase-catalyzed esterification of phloridzin: acyl donor effect on enzymatic affinity and antioxidant properties of esters. Industrial and Engineering Chemistry Research, 53, 2014, 16644-16651. 
22. Veličković, D., Milosavić, N., Bezbradica, D., Bihelović, F., Segal, A.M., Šegan, D., Trbojević, J., Dimitrijević, A. The specificity of α-glucosidase from Saccharomyces cerevisiae differs depending on the type of reaction: hydrolysis versus transglucosylation. Applied Microbiology and Biotechnology, 98, 2014, 6317-6328. 
23. Khalil Salem A. M. Shweshein, Filip Andrić, Aleksandra Radoičić, Matija Zlatar, Maja Gruden-Pavlović, Živoslav Tešić, Dušanka Milojković-Opsenica. Lipophilicity assessment of ruthenium(II)-arene complexes by the means of reversed-phase thin-layer chromatography and DFT calculations. The Scientific World Journal, Volume 2014, Article ID 862796 http://dx.doi.org/10.1155/2014/862796
24. P. Ristivojević, F. Lj. Andrić, J. Đ. Trifković, Irena Vovk, Lj. Ž. Stanisavljević, Ž. Lj. Tešić, D. M. Milojković-Opsenica. Pattern Recognition Methods and Multivariate Image Analysis in HPTLC Fingerprinting of Propolis Extracts. J. Chemom., 28(4), 2014, 301-310
25. Sandra Šegan, Nataša Terzić-Jovanović, Dušanka Milojković-Opsenica, Jelena Trifković, Bogdan Šolaja, Dejan Opsenica. Correlation study of retention data and antimalarial activity of 1,2,4,5-mixed tetraoxanes with their molecular structure descriptors and LSER parameters. J. Pharm. Biomed. Anal. 97, 2014, 178-183 
26. Milica Pantelić, Dragana Dabić, Saša Matijašević, Sonja Davidović, Biljana Dojčinović, Dušanka Milojković-Opsenica, Živoslav Tešić, and Maja Natić. Chemical Characterization of Fruit Wine Made from Oblačinska Sour Cherry. The Scientific World Journal, Vol. 2014, Article ID 454797
27. Rada Krgović, Jelena Trifković, DušankaMilojković-Opsenica, Dragan Manojlović, and JelenaMutić.  Leaching of Major and Minor Elements during the Transport and Storage of Coal Ash Obtained in Power Plant. The Scientific World Journal, Vol. 2014, Article ID 212506, http://dx.doi.org/10.1155/2014/212506
28. Miodrag M. Pergal, Dubravka Relić,  Živoslav Lj. Tešić, and Aleksandar R. Popović. Leaching of polycyclic aromatic hydrocarbons from power plant lignite ash – influence of parameters important for enviromental polution. Enviromental Science and Polution Research, 21 (5) (2014) 3435-3442 
29. D.M. Stanković,S. Škrivanj,N. Savić,A.S. Nikolić,P. Vulić,D.D. Manojlović. Application of Novel Zn-Ferrite Modified Glassy Carbon Paste Electrode as a Sensor for Determination of Cd(II) in Waste Water, Electroanalysis 26 (7) (2014) 1536-1543 
30. M. Sentic,M. Milutinovic,F. Kanoufi,D. Manojlovic,S. Arbault,N. Sojic, Mapping electrogeneratedchemiluminescence reactivity in space: Mechanistic insight into model systems used in immunoassays, Chemical Science 5 (6) (2014) 2568-2572
31. M. Sentic,S. Arbault,B. Goudeau,D. Manojlovic, A. Kuhn,L. Bouffier,N. Sojic,  Electrochemiluminescent swimmers for dynamic enzymatic sensing,  Chemical Communications 50 (71) (2014) 10202-10205
32. M.J. Žunić, A.D. Milutinović-Nikolić, D.M. Stanković,D.D. Manojlović,N.P. Jović-Jovičić,P.T. Banković,  Z.D. Mojović,D.M. Jovanović, Electrooxidation of p-nitrophenol using a composite organo-smectite clay glassy carbon electrode, Applied Surface Science, 313 (15) (2014) 440-448
33. L. Kostic, N. Nikolic, J.Samardzic,M. Milisavljevic,V. Maksimović,D. Cakmak,D. Manojlovic, M. Nikolic, Liming of anthropogenically acidified soil promotes phosphorus acquisition in the rhizosphere of wheat, Biology and Fertility of Soils  (24 October 2014) DOI: 10.1007/s00374-014-0975-y
Radovi u istaknutim međunarodnim časopisima (M22)
1. Lugonja, N., Stanković, D., Spasić, S., Roglić, G., Manojlović, D., Vrvić, M. Comparative Electrochemical Determination of Total Antioxidant Activity in Infant Formula with Breast Milk. Food Anal. Methods, 7, 2014, 337-344. 

4. Коментар о раду Цeнтра током 2014. Године
Центар је формиран кроз активности ФП7 пројекта у периоду 2010-2013., и током 2014. године је имао и екстерни аудит који је протекао уз све похвале за финансијско и административно вођење европског пројекта. Овакве активности значајно потпомажу и читавој научној заједници, јер се позитивно одражавају на котирање наших институција.
Центар је у овом тренутку једини функционални центар за протеомику у земљи и као такав има ограман значај за развој науке у земљи и образовање квалитетних будућих кадрова. 
Центар током 2014. године није добио финансијску подршку за своје активности, а остварио је значајне научно-технолошке резултате, у виду чак 60 публикација у мећународним часописима, од којих 47 у часописима категорије врхунских и водећих међународних часописа.
 Нефункционисање ЈУПа и испоручивање неисправне опреме, попут компјутера, додатно су угрозили рад Центра. Рад Центра је у потпуности отежан и веома сложеним поступком набавки материјала и опреме за рад и у складу са тим, неоправдано дугим роковима испоруке. Ревизија радова за врхунске часописе у којима Центар објављује научне радове понекад треба да се обави за само 2 месеца, што уз темпо којим могу да се набављају неопходне хемикалије за рад, није могуће извести. На овај начин се најдиректније угрожава управо врхунска наука у области молекуларних наука о храну, јер онаувек  подразумева веоме компетитивне научне пројекте за које је време веома важан фактор у публиковању научних резултата.

5. Извештај о раду и План активности за 2014/15. годину

У периоду 2014/15. године, основна научно-истраживачка делатност Центра изузетних вредности за молекуларну науку о храни  ће се одвијати у следећим правцима:
Интеракције полифенола  са протеинима хране и антиканцерски ефекти полифенола хране  (руководилац: Тања Ћирковић Величковић, Маја Крстић, Марија Стојадиновић, Катарина Смиљанић, Драгана Станић-Вучинић, Јана Огњеновић, Јелена Весић, Данијела Апостоловић)
Полифеноли су потентни секундарни метаболити биљака, за које је показано да имају многобројне позитивне ефекте на људско здравље, али су механизми ових ефеката још увек слабо изучени. Испитиване су интеракције епигало-катехин 3-галата (ЕГЦГ), главног катехина зеленог чаја, и овалбумина, главног протеина и алергена беланцета. Показано је да се ЕГЦГ везује за место на овалбумину које се делимично преклапа са Иг-Е везујућим регионом овог алергена и да ове интеракције индукују његове структурне промене. Еx vivo  испитивања су показала да у присуству ЕГЦГ овалбумин везује ИгЕ и стимулише дегранулацију базофила, али да се његово преузимање од стране моноцита одвија знатно спорије, указујући да интеракције ЕГЦГ са алергенима  могу сузбити преузимање алергена од стране антиген-презентујућих ћелија. У даљем раду испитивани антиканцерски ефекти полифенолних екстарката зеленог чаја, кафе и какаоа на хумене цервикалне аденокарциномске HeLa ћелије. Показано је да ефекти ових полифенола зависе од њихових како про-оксидативних, тако и од анти-пролиферативних активности. Сви екстракти индукују апоптозу HeLa ћелија, при чему се екстракт зеленог чаја показао као најпотентнији.  За разлику од екстракта зеленог чаја, који индукује јак антипролиферативни одговор HeLa  ћелија, екстракти какаоа и кафе стимулишу пролиферацију преживелих ћелија. Након краткотрајног излагања, екстракти кафе и зеленог чаја, али не и какаоа, индукују формирање интрацелуларних реактивних кисеоничних врста, при чему је цитотоксична активност делимично инхибирана витамином Ц. 
Модификације протеина сурутке гликацијом и унакрсним умрежавањем (руководилац: Тања Ћирковић Величковић, Марија Стојадиновић, Драгана Станић-Вучинић, Марија Перушко)
Циљ модификација протеина хране је увођење нових или унапређење постојећих техно-функционалних. Бета-лактоглобулин (БЛГ), главни протеин и алерген сурутке, модификован је унакрсним умрежавањем помоћу  лаказе, а затим је упоређена његова имуногеност и алергеност са нативним протеином у мишјем моделу алергије на храну. Сензитизација мишева модификованим БЛГ-ом резлтовала је вишим нивоима ИгЕ, ИгГ1 и ИгГ2а антитела. Међутим, наредни орални изазов модификованим алергеном довео је до ниже дегранулације мастоцита. Унакрсно умрежавање БЛГ-а је смањило преузимање овог протеина од стране епитела, док је поспешило његово преузимање преко Пејерових плоча. Примећене су и разлике модификованог и немодификованог БЛГ-а са аспекта ендоцитозе и процесивања овог протеина у дендритичним ћелијама. Такође, модификовани БЛГ је прајмовао виши Th 2 одговор индикован дендритичним ћелијама у in vitro условима. Резултати ове студије су показали да унакрсно умрежавање БЛГ повећава његов сензитшући капацитет, указујући на клинички заначај испитивања високополимеризованих протеина хране, као и да произвођачи хране и терапеутских протеина морају обратити пажњу на здравствене ризике које са собом носе агрегирани протеини.  У даљим истраживањима испитивана је могућност повећања ефикасности Мејерове реакције индуковане ултразвуком високог интензитета у условима макромолекулског нагомилавања. Показано је да присуство нагомилавајућег агенса (полиетилен гликола) значајно убрзава ултразвуком-индуковано гликовање протеина сурутке арабинозом. Повећање ефикасности гликације доводи само до незнатне промене у структури протеина. Међутим, макромолекулско нагомилавање интензивира оксидативне модификације протеина сурутке, као и формирање амилоиду-сличних фибрила, самим поспешивањем Мејерове реакције. Расрворљивост на различитим pH вредностима, термална стабилност и антиоксидативни капацитет гликованих протеина сурутке је повећана, нарочито након гликације у условима макромолЕкулског нагомилавања. Резултати ове студије указују да примена ултразвука високог интетнзитета може бити нови приступ за поспешивање реакција уопште, јер омогућава кратко време процесовања и благе реакционе услове уз истовремено очување структуре протеина и минимизивање њихове агрегације. 
Имунопротеомика процесованих протеина говеђег меса (руководилац: Тања Ћирковић Величковић, Данијела Апостоловић)
Окарактерисан је протеомски профил различито процесованог говеђег меса и испитана је њихова α-Gal реактивност и потенцијална алергеност. ИгЕ везујући протеини свежег, куваног, прженох и средње печеног меса су идентификовани протеомском анализом куплованом са имуноблотом, при чему су коришћени серуми пацијената алергичних на црвено месо. Протеомиком је идентификовано 18 протеина који везују ИгЕ, од којих је 7 било препознато од стране анти-α-Gal антитела, док је 4 протеина стабилно на термални третман. Поред тога, показана је дозно зависна инхибиција ИгЕ антитела из серума пацијената алергићних на црвено месо. Резултати ове студије показују да је α-Gal епитоп уобичајено присутан на ИгЕ-реактивним протеинима говеђег меса које препознају сеуми алергичних пацијената.
Хроматографија на танком слоју високих перформанси за фингерпринтинг екстраката прополиса (руководилац:  Душанка Милојковић-Опсеница, Живослав Тешић, Петар Ристивојевић, Филип Андрић, Јелена Трифковић)

Хроматографија на танком слоју високих перформанси (енг. HPTLC) у комбинацији са методама анализе слике и препознавања патерна је коришћена за добијање отиска прста (фингерпринтинг) и класификацију 52 узорка прополиса сакупљених у Србији и једнох  узорка из Хрватске. HPTLC  фингерпринт анализа прополиса је први пут урађена на амино силика-гел плочама. Извршена је класификација, анализа главних компоненти, кластер анализа, као и парцијална дискриминантна анализа методом најмањих квадрата помоћу три најчешће коричћене хемометријске технике у комбинацији са брзом и једноставном методом HPTLC за фингерпринт анализу. Сви тестирани узорци прополиса су класификовани у два главна типа, наранджасти и плави, што иде у прилог хипотези о постојању два типа европског прополиса. У даљим истраживањима урађено је профилисање узорака прополиса применом комбиноване анализе мултиварјантних података добијених HPTLC фингерпринтингом и директном анализом масених спектара у реалном времену (енг.DART-MS). Овај приступ је омогућио категоризацију 91 узорка прополиса из Немачке и на основу садржаја фенолних једињења. HPTLC са селективном постхроматографско дериватизацијом је успела да пружи информације о поларности, функционалним групама и спектралним особинама маркер једињења, док су подаци о могућим елементарним формулама главних компоненти (фенолним маркерима) добијени помоћу DART-MS. 
Хемијска карактеризација воћног вина добијеног од вишње култивара Облачинска (руководилац:  Маја Натић, Душанка Милојковић-Опсеница, Живослав Тешић)
Окарактерисано је вино од вишње култивара Облачинска. Хемијска композиција је добијена хрроматографским и традиционалним аналитичким методама. Квантификовано је укупно 24 једињења користећи доступне стандарде, док је додатних 22 фенолних једењења идентификовано на бази претраге тачних спектрографских маса. Уопште, полифенолни састав вина од вишње, у смислу не-антоцијанина и антоцијанина, се разликује од вина добијеног од грожђа. Нарингенин и апигенин су карактеристични само за вино од вишње, док је седам антоцијанина специфично за ову врсту вина.
Анализа меда из Србије (руководилац:  Душанка Милојковић-Опсеница,  Живослав Тешић, Маја Натић, Филип Андрић, Јелена Трифковић)
Одређена је композиција фенолних једињења и садржај шећера у липовом меду из Србије, са нарочитом пажњом на разлике у фитохемијским профилима незрелог и зрелог меда, као и нектара липе. Мелисопалинолошка анализа је потврдила доминацију нектара из Tilia рода. Фенолне киселине, абсцисинска киселина, флавоноиди и флавоноидни гликозиди су одређени помоћу ултра-HPLC купловане са хибридним масеним спектрометром (UHPLC–OrbiTrap). Ѕрели и незрели мед су имали сличне фенолне профиле, док је нектар липе показао значајне разлике. Фруктоза и глукоза су главни конституенти свих узорака, при чему је садржај сахарозе у нектару двоструко већи у поређењу са узорцима меда. Садржај изомалтозе и гентиобиозе са туранозом су различити у анализираним продукционим фазама липовог меда. У даљим истраживањима коришћена је технологија географских информационих система (ГИС) за регионално препознавање дистрибуционог патерна и хемијских специфичности мултифлоралног меда из Србије. Анализирани су просторни и атрибутивни подаци 164 узорка меда сакупљени са различитих региона Србије током 2009. Године. Мултифлорални медови су карактерисани у смислу минералне композиције, садржаја шећера, као и основних физичко-хемијских особина. Коришћен је кригинг метод Geostatistical Analyst-а за интерполацију у циљу предвиђања вредности узоркованих варијабли на читавој територији Србије. 
Карактеристике цистеин протеазе у гастро, актинидина, из кивија након симулиране гастро-интестиналне дигестије и његови ефекти на интестиналне епителијалне ћелије (руководилац: Марија Гавровић-Јанкуловић, Милица Гроздановић) 
Испитиване су особине актинидина након гастро-интестиналне дигестије. Показано је да активни актинидин задржао своју примарну структуру и протеолитичку активност након симулиране гастро-интестиналне  дигестије, при чему је овај алерген задржао своју имунолошку реактивност. Актинидин инхибиран са Е-64 је пак потпуно подлегао протеолизи након 1 сат третмана трипсином. Показано је да активни актинидин има један транзициони температурни максимум (Тм) на  73.9°C, док у комплксу са Е-64 два актинидинска домена се развијају независно један од другога, при чему први домен има Тм вредност на само 61°C. У даљем раду испитиван је ефекат актинидина на интегритет Т84 монослојева анализом његовог дејства на чврсте везе протеина оклудина. Показано је да актинидин има  директан протеолитички ефекат на доводећи до деградације оклудина, при чему није дошло до промене у генској експересији оклудина. Примећено је смањено бојење оклудина након третмана актинидином, као последица његове деградације и дисперзије унутра мембране. Такође, показан је и пораст у пермеабилности Т84 монослојева што је резултирало у смањеном трансепителијалном отпору, цурењу плавог декстрана, као и проласку алергена актинидина и тауматину-сличног протеина са апикалног у базолатерални део. Резултати улазују да нарушавање цврстих вета актинидином може повећати интестиналну пропустљивост и на тај начин допринети процесу сензитизације на киви. 
Изоловање, пречишћавање и карактеризација алергена из банане (руководилац: Марија Гавровић-Јанкуловић, Милица Гроздановић, Милица Поповић, Јасна Николић, Иван Мркић)
Оптимизован је протокол за пречишћавање  три главна алергена из плода банане: Mus a 2, Mus a 4 и Mus a 5. Користећи протокол у три корака (комбинацијом анјонско-измењивачке, катјонско-измењивачке и реверзно-фазне хроматографије ) добијени су главни алергени банане високе чистоће у завидном приносу. Алергени су окарактерисани биохемијским (дводимензионом електрофорезом, масеним фингерпринтингом и Н-терминалним секвенцирањем), као и имунохемијским (имуноблот) методама. Пречишћени алергени су показали већу осетљивост при ИгЕ детекцији у поређењу са рутински коришћеним екстрактима. Резултати указују да су поменути пречишћени алергени добри кандидати за добијање реагенаса за дијагнозу алергије на банане која је базирана на појединачним компонентама. У даљем раду је урађена молекуларна карактеризација рекомбинантног бета-1,3-глуканазе (Mus a 5),  алергена из банане. Mus a 5 је добијен као фузиони протеин са глутатион-С-трансферазом у Escherichia coli. Рекомбинантни алерген је пречишћен под нативним условима.  N-терминална секвенца је потврђена Едмановом деградацијом и идентификовано је 55% примарне структуре масеним фингерпринтом, док је секундарна структура окарактерисана спектроскопијом циркуларног дихроизма. ИгГ реактивност рекомбинантног Mus a 5 је показана у дводимензионом имуноблоту са анти-Mus a 5  натителима. Показано је да је ИгГ и ИгЕ везивање за природни Mus a 5  инхибирано рекомбинантним Mus a 5. ИгЕ реактивност је показана и у ELISA тесту на серумима пацијената алергичних на банане. 
Поређење интеракција протеина сурутке и казеина између козјег и крављег млека и поређење антиоксидативне активности формулација за одојчад са мајчиним млеком (руководилац: Мирослав Врвић, Вледимир Бешкоски)
Испитиван је ефекат  pH на интеракције казеина и протеина сурутке индуковане термичким третманом, и ове интеракције код козјег и крављег млека су упоређене. У зависности од pH учешће капа-казеина је износило од ∼8 до 52% и од  ∼65 to 70% од тоталног казеина у крављем, тј, козјем млеку. αS2-казеин и бета-казеин чинили су само део мицеларних комплекаса на свим pH вредностима код козјег млека. 
Имобилизација и стабилизација инвертазе за примену у прехрамбеној индустрији (руководилац: Зоран Вујчић)
Инвертаза присутна у ћелијском зиду квасца Saccharomyces cerevisiae је од великог значаја у индустрији хране и пића. Овај ензим се користи за каталитичку конверзију сахарозе у еквимоларну смешу глукозе и фруктозе, познатију као инвертни шећер. Да би се ензим успешно користио у индустрији, неопходно га је имобилизовати и стабилизовати. До сад је инвертаза присутна у ћелијском зиду успешно имобилизована на различитим носачима као што су целит, сепиолит и слично. Употреба природних неорганских материја за имобилизацију ензима који ће се користити  у прехрамбеној индустрији је боље од синтетичких материјала, јер ови материјали нису токсични, еколошки су  и јефтини су. Међу неорганским материјалима, наноструктуриране глине су веома перспективне због механичке стабилности, хемијске инертности, термичке стабилности и отпорност на раст микроба, као и због високог капацитета везивања због великог односа површине у односу на запремину. Ензим је имобилизован на осам различито модификованих наноглина. Модификоване наноглине су окарактерисане дифракцијом икс-зрака, физисорпцијом азота, скенирајућом електронском микроскопијом и ФТ- инфрацрвеном спектроскопијом. Модификације наноглине имају значајан утицај на везивање ензимске активности за наноглину.Биохемијска карактеризација наноглина које су везивале највећу ензимску активност показала је да је структура ензима очувана. Такође, каталитичка својства инвертазе су очувана, уз благо повећање Км вредности. Показано је да су наноглине погодан носач за имобилизацију инвертазе која такође побољшава и термичку стабилност ензима.
Карактеризација и производња амилаза микробиолошког порекла (руководилац: Зоран Вујчић)
Неколико природних изолата сојева Bacillus 5В, 12В, 16В, 18 и 24В су гајене на две различите температуре (37 и 50 °С) у течној култури да би се произвеле α-амилазе које хидролизују сирови скроб. За све сојеве сем за Bacillus sp. 18 температура од 37 °С је била погоднија за производњу амилазе и хидролиза сировог скроба је за све испитане амилазе имала исти профил. Ефикасна хидролиза скроба је постигнута коришћењем α-амилаза добијених из сојева Bacillus 5В, 12В, 16В и 24В које су гајене на 37 °С, као и амилазе соја Bacillus sp. 18 гајеног на 50 °С. Такође, амилазна активност у сојевима гајеним на 37 °С била је присутна у већем броју протеинских изоформи (од 2 до 6), док је у соју Bacillus sp. 18 детектована 1 или 2 изоформе. Танкослојна хроматографија (ТЛЦ) производа хидролизе сировог кукурузног и растворног скроба овим амилазама показало је присуство различитих смеша олигосахарида. Доминантни производ хидролизе растворног скроба овим амилазама је малториоза, док приликом хидролизе сировог скроба настају малтоза, малтотриоза и малтопентоза. 
Да би се пронашла амилаза која може да хидролизује кукурузни скроб на температури нижој од тачке гелирања скроба, тестирани су различити сојеви Bacillus sp. Оптимизовани су услови гајења микроорганизма на чврстој подлози житарице тритикале. Иако тестирани сојеви производе амилазе и на 28 и на 37 °С, активност и количина произведених изоформи се разликују. Значајну хидролитичку моћ имају амилазе из сојева Bacillus sp. 2В, 5В, 18 и 24В, али способност хидролизе сировог скроба не корелира са укупном активношчу ензима; тј. само одређене форме су укључене у хидролизу сировог скроба. Такође, показано је и да за сојеве Bacillus sp. 9В, 12В и 24А продукција амилаза зависи од подлоге која је коришћена за гајење (кукуруз, пшеница или тритикале). Пречишћена је амилаза коју производи сој 12В. Оптимална рН вредност за активност овог ензима је 6.0-8.0, док је оптимална температура у распону 60-90 °С. Утврђено је да производња амилазе која хидролизује сирови скроб зависи од подлоге која је коришћена.
Производња изоловање и карактеризација биолошки активних молекула: Марија Гавровић-Јанкуловић, Радивоје Продановић, Ненад Милосавић, Душан Величковић  
У области молекулске биотехнологије одабрани ензими глуканаза и глукоза оксидаза произведени су у прокариотском, односно еукариотском експресионом систему помоћу рекомбинантне ДНК технологије да би се испитала њихова примена у клиничкој дијагностици. Структурна карактеризација рекомбинантне глуканазе урађена је савременим биохемијским методама (масена спектрометрија, ЦД спектрометрија). Имунохемијска карактеризација обухватила је ЕЛИСА-у, имуноблот. Библиотека гена глукоза оксидазе направљена коришћењем epPCR-а и рационалног дизајна је скенирана и тестирана за мутанте са повећаном оксидативном стабилношћу и активношћу. Пронађено је и структурно окарактерисано (врста и тип мутације) неколико мутаната глукоза оксидазе. Испитиване су и каталитичке особине алфа глукозидазе из пекарског квасца и његова примена у синтези физиолошки активних молекула. 

Планови за 2015. годину 
· Наставиће се рад на проучавању интеракција полифенола са протеинима хране. Конктетно, детаљно ће се изучавати интеракције ЕГЦГ са 2 S албуминима и главним алергенима кикирикија, Ara h 2 2 и Аra h 6.  Радиће се на утврђивању места везивања ЕГЦГ, као и  његовим ефектима на конформацију ових протеина кикирикија.  Такође ће се испитивати и интеракције алфа-лакталбумина, једног од главних протеина и алергена млека, са ЕГЦГ. У фокусу ће бити и проучавање последица ових интеракција на функционалне особине овог протеина, као што је везивање калцијума. 
· Везано за интеракције малих молекула из хране као функционалних елемената прехрамбених производа, проучаваће се и интеракције фикоцијанобилина, хромофоре главног протеина алге спирулине, са хуманим серум албумином. Поред тога испитиваће се и биодоступност ове хромофоре у гастроинтестиналном систему на ћелијском моделу Caco-2 ћелија.
· Предвиђено је испитивање имуногених и алергених особина БЛГ модификованог гликацијом у Мејеровој реакцији. Испитиваће се преузимање и процесовање овако модификованог алергена на Caco-2 ћелијама. У наставку претходних истраживања везаних за процесовање хране ултразвуком,  један правац истаживања биће усмерен на испитивање реакција типа карамелизације индуковане ултразвуком високог интензитета у растворима моносахарида.
· У наставку истраживања везаних за имунопротеомику у плану је и карактеризација пептида конглутина и главних алергена кикирикија, Ara h 2 и  Ara h 6, који су резистентни на дигестију методама имунопептидомике.  Поред тога испитиваће се и алергени потенцијал ових пептида. 
· Наставиће се рад на проналажењу јефтинијих носача за имобилизацију инвертазе. Такође, имобилизација инвертазе на другачије модификованим наноглинама ће бити оптимизована са циљем да се добије ензим који је стабилнији без утицаја на промену Км вредности.
· Планира се даља идентификација сојева који производе амилазе које хидролизују сиров скроб. За сојеве које покажу амилазну активност у разноликим условима гајења даље ће бити окараткерисане амилазе и произведене у великој количини.
· Један од праваца истраживања биће in vitro и in vivo тестирање рекомбинантне глуканазе у „дијагностици раздвојеној на компоненте“. Планирана је експресија пронађених мутаната глукоза оксидазе и квасцу и њихова детаљна структурна и кинетичка карактеризација, као и комбиновање појединачних мутација и добијање супермутанта са још већом оксидативном стабилношћу. Планирано је да се испита физиолошка активност синтетисаних глукозида коришћењем различитих аналитичких техника.  

6. План финансирања за 2015. годину

У плану финансирања Центра изузетних вредности за молекуларне науке о храни за 2015. наведена су средства неопходна за активацију или наставак рада постојећих значајних експерименталних уређаја и одржавање активности на нивоу који се очекује од врхунских лабораторија (гостовања колега из иностраних институција). 

1. Средства за остваривање научних активности - 900.000 дин.
- комплетирање експерименталних поставки
-набавка неопходног репроматеријала
-текуће одржавање постојеће капиталне опреме. 
2. Средства за организацију напредне школе протеомике - 50.000 дин.
Ова средства ће бити утрошена за реализацију напредне школе протеомике, подршку за гостовање гостујућих предавача и припрему материјала за практичне демонстрације.

3. Подршка организацији прве међународне конференције за процену алергеног ризика нових и модификованих протеина хране  - 50.000 динара.
Прва међународна конференција за процену алрегеног ризика нових и модификованих протеина хране је планирана за новембар 2015. године у оквиру активности COST Imparas пројекта. Центар, као локални организатор ове конференције ће подржати њену организацију и финансијски подржати гостовање истраживача и предавача.
Укупно:  1.000 000 дин.

Руководилац Центра
Проф. др Тања Ћирковић Величковић

Декан Хемијског факултета
Универзитета у Београду
Проф. др Бранимир Јованчићевић

